**О Б Я В Л Е Н И Е**

**ОБЛАСТНА ДИРЕКЦИЯ „ЗЕМЕДЕЛИЕ” – ГАБРОВО**

на основание чл. 10а, ал. 1, ал. 2 от Закона за държавния служител, във връзка с чл. 14, от Наредбата за провеждане на конкурсите и подбора при мобилност на държавни служители

**ОБЯВЯВА КОНКУРС ЗА ДЛЪЖНОСТТА**

**„Старши експерт” – едно работно място** **в** **Общинска служба по земеделие-Севлиево,** Главна дирекция „Аграрно развитие” при Областна дирекция „Земеделие” – Габрово.

**1. Минимални и специфични изисквания, за заемане на длъжността:**

-образование – висше;

-образователна степен – бакалавър;

-минимален професионален опит – 1 години или придобит IV младши ранг;

**Допълнителни умения и квалификации:**

-предпочитана специалност – агрономство, икономика, аграрна икономика, геодезия;

-професионална област – селско и горско стопанство; икономика; геодезия, картография и фотограметрия;

-знания в областта на земеделието и нормативната уредба, свързана с дейността на Министерство на земеделието и храните

-компютърна грамотност: MS Office – MS Word, MS Excel;

-свидетелство за управление на МПС е предимство.

**Кандидатите да отговарят на условията на чл. 7 от Закона за държавния служител**

Съгласно условията, посочени в чл. 7, ал. 1 от Закона за държавния служител, за държавен служител **може да бъде назначено лице**, което:

1. е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария;

2. е навършило пълнолетие;

3. не е поставено под запрещение;

4. не е осъждано за умишлено престъпление от общ характер на лишаване от свобода;

5. не е лишено по съответен ред от правото да заема определена длъжност;

6. отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

Съгласно условията, посочени в чл. 7, ал. 2 от Закона за държавния служител, **не може да бъде** назначавано за държавен служител лице, което:

1. би се оказало в йерархическа връзка на ръководство и контрол със съпруг или съпруга, с лице, с което е във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително;

2. е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

3. е народен представител;

4. е съветник в общински съвет - само за съответната общинска администрация;

5. заема ръководна или контролна длъжност в политическа партия;

6. работи по трудово правоотношение, освен като преподавател във висше училище;

7. работи по друго служебно правоотношение, освен при условията на чл. 16а, ал. 4 или чл. 81б.

Съгласно чл. 14, ал. 4 от Наредба за провеждане на конкурсите и подбора при мобилност на държавни служители български граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

**2.** **Описание на длъжността:**

Участва в изпълнението, възлагането и контролирането на всички дейности по Наредба №49 от 05.11.2004 г., води всички регистри за служебно ползване; Участва в процедурите по възстановяване на собствеността върху земеделски земи; Обслужва граждани, събира и отчита таксите, събрани от ОСЗ, като орган на поземлена собственост; Oбработва писмената и графична информация, свързана със собствеността на земеделските земи, гори и земи от горския фонд; Работи с програми FERMA WIN, FARMA O, FERMA 3, FRZPK, FPG; Участва в проверки по жалби и сигнали във връзка с възстановяването на собствеността на земеделските земи и гори съгласно ЗСПЗЗ и ЗВСГЗГФ и изготвя становище в законоустановените срокове; Участва в изготвянето на отчети, анализи и доклади до ОД “Земеделие” за състоянието на земеделието на съответната територия и дейността на ОСЗ; Участва в дейностите по подпомагане на СГКК при административно обслужване на потребителите на кадастрална информация за земеделски и горски територии с одобрена КК и КР; Приема и окомплектова постъпили заявления от собственици и/или наследници на земеделски земи за изплащане от ОДЗ на постъпили по реда на чл. 37в, ал.7 от ЗСПЗЗ суми за имотите по чл. 37в, ал.3, т.2 от ЗСПЗЗ; Участва в процедурите по чл. 37в от ЗСПЗЗ за създаване на масиви за ползване между собствениците и/или ползвателите на земеделски земи ОЗ и ТН в землищата на община Севлиево; Участва в процедурите по чл. 37ж от ЗСПЗЗ за създаване и разпределение на масивите за ползване на ПМЛ между собствениците и ползвателите на животновъдни обекти с регистрирани пасищни селскостопански животни; Участва в комисии, предвидени в ЗСПЗЗ и ЗВСГЗГФ и правилниците към тях.

**3. Начин на провеждане на конкурса:**

-тест;

-интервю за преценка на качествата на кандидатите, съгласно критериите посочени в приложение №5 към чл. 42, ал. 4 от Наредбата за провеждане на конкурсите и подбора при мобилност на държавните служители.

**4.** **Документи за участие в конкурсната процедура:**

-заявление за участие в конкурса по образец /Приложение № 3 към чл. 17, ал. 2 на Наредбата за провеждане на конкурсите и подбора при мобилност на държавни служители;

-декларация за обстоятелствата по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители, а именно че: лицето е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

-копия от документи за придобита образователно-квалификационна степен, допълнителна квалификация и правоспособност;

Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочва номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на дипломата не се прилага;

-копия от документи, удостоверяващи продължителността на професионалния опит или придобития ранг като държавен служител;

-други документи, които са свързани с изискванията за заемане на длъжността.

**5. Срок за подаване на документите за участие:** 10 дни от публикуване на обявлението.

**6. Място за подаване на документите:** Областна дирекция „Земеделие” - Габрово, гр.Габрово, ул. „Брянска” № 30, ет. III, стая 9.Допълнителна информация може да бъде получена на телефон 066/804 274.Кандидатите подават документите лично или от техни упълномощени представители.

Документите могат да се подават по електронен път на електронната поща на Дирекцията: odzg\_gabrovo@mzh.government.bg, като в този случай заявлението за участие в конкурса и декларацията за обстоятелствата по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители, следва да бъдат подписани от кандидата с електронен подпис.

**7. Общодостъпно място, на което ще се публикуват списъците и всички съобщения във връзка с конкурса :** информационното табло на Областна дирекция „Земеделие”-Габрово, ул. „Брянска” № 30, ет. III , информационното табло на Общинска служба по земеделие Севлиево, ул. „Хан Аспарух“ №5 и интернет страницата на ОД ”Земеделие”- Габрово - <https://www.mzh.government.bg/odz-gabrovo/bg/Obiavi.aspx>

**8. Размер на основната заплата за длъжността** - минимален размер - 1077 лв. При назначаване основната месечна заплата ще бъде определена от органа по назначаване в рамките на минималния и максимален размер на основната месечна заплата за съответното ниво и степен по Приложение 1 към чл. 3, ал. 2 от Наредбата за заплатите на служителите в държавната администрация, като се отчита професионалния опит на спечелилия конкурса кандидат. При назначаването, индивидуалният размер ще бъде определен съгласно чл. 67, ал. 4 от Закона за държавния служител, чл. 8 и чл. 9 от Наредбата за заплатите на служителите в държавната администрация и чл. 9 и чл. 10 от Вътрешните правила за заплатите в Областна дирекция „Земеделие” - Габрово и в рамките на разходите за персонал по бюджета на дирекцията при спазване на нормативните изисквания.